جاكارطا و لاّ دجاكارطا (بلأندونيسية: Jakarta) هي لعاصمة د أندونيسيا و أكبر مدينة فيها. جات فالشمال لغربي ديال لجزيرة د جاڤا (اللي هي أكبر جزيرة ف لعالم من جيهت عدد السكان). هي من لمدون لكبار ف لعالم، تيسكنو فيها تقريبا 10.5 مليون د الناس، و مع النواحي ديالها تاتوصل ل 34.5 مليون (تاني أكبر عدد د السكان ف لعالم من مورا لمنطقة د طوكيو). جاكارطا وحدا من أقدم لمدون ف لجنوب الشرقي د آسيا. تأسسات ف لقرن الرابع، و كانت هي لعاصمة د أندونيسيا تا ف لوقت د لإستعمار لهولاندي. ف 1960، تبدلات لوضعية د لمدينة، اللي ولات رسميا منطقة، و ماشي غي مدينة (بقوة ما كبيرة). هي أهم مركز سياسي و تقافي و ديال لبيع و الشرا ف لبلاد، و فيها تلاتة د لمطارات و أكبر مرسى ف لبلاد (مرتّب 21 ف لعالم).